หุ้นสหรัฐฯปิดกรอบแคบ
ตลาดหุ้นสหรัฐฯปิดทรงตัว ดัชนีหุ้นดาวโจนส์ ลดลง 2.00 จุด ขณะที่ราคาน้ำมันดิบขยับลงพอประมาณ
13 พ.ย. 2555

ตลาดหุ้นสหรัฐฯปิดทรงตัว ดัชนีหุ้นดาวโจนส์ ลดลง 2.00 จุด ขณะที่ราคาน้ำมันดิบขยับลงพอประมาณ ตลาดหุ้นสหรัฐฯวานนี้(12พ.ย.) ปิดทรงตัว หลังความกังวลต่อวิกฤตหน้าผ้าการคลังในอเมริกา ได้รับการบรรเทาด้วยข้อมูลการค้าที่สดใสของจีน       ดัชนีหุ้นดาวโจนส์ ลดลง 2.00 จุด (0.02 เปอร์เซ็นต์) ปิดที่ 12,817.39 จุด แนสแดค ลดลง 0.62 จุด (0.02 เปอร์เซ็นต์) ปิดที่ 2,904.25 จุด เอสแอนด์พี ลดลง 0.17 จุด (0.01 เปอร์เซ็นต์) ปิดที่ 1,380.02 จุด ขณะที่ราคาน้ำมันดิบขยับลงพอประมาณ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 50 เซนต์ ปิดที่ 85.57 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 33 เซนต์ ปิดที่ 109.07 ดอลลาร์ต่อบาร์เรล